**20.10.2023.**

**E-pasta nosaukums**

Par acu sarkanā refleksa manipulāciju

**E-pasta teksts**

Labdien!

Statistikas manipulācija *60558 - Acu sarkanā refleksa tests* tika ieviesta šī gada 1. aprīlī, lai varētu novērtēt acu sarkanā refleksa testa veikšanas biežumu.

Ņemot vērā radušos situāciju,  ka ieviestā jaunā statistikas manipulācija netiek norādīta kā plānots, Dienests informē par turpmāko rīcību:

* ģimenes ārsti, kuri līdz šim izmantojuši manipulāciju 60230 - *Bērna vecumā no vienas nedēļas līdz pieciem gadiem fiziskās un garīgās attīstības novērtēšana atbilstoši normatīvajiem aktiem par ārstniecības iestāžu medicīniskās un uzskaites dokumentācijas lietvedības kārtību,* atsevišķi sarkanā refleksa testa manipulāciju 60558 nenorāda;
* ģimenes ārsti, kuri manipulāciju 60230 nenorāda, bet acu sarkanā refleksa testu veic, norāda manipulāciju 60558.

Manipulācija *60558 - Acu sarkanā refleksa tests* jānorāda ģimenes ārstu praksēs, veicot testu zīdaiņiem un maziem bērniem. Acu sarkanā refleksa tests jāveic pirmajās dzīves dienās, pēc tam 6 nedēļu vecumā un bērna pirmajā dzīves gadā jebkurā konsultācijā pie ģimenes ārsta, kā arī vēlāk regulāri un īpaši tad, ja vecākiem ir radušās bažas par bērna redzi un acu veselību.

Dienests norāda, ka jautājumos, kas saistīti ar talonu aizpildīšanu, jāvēršas pie sava reģiona *teritoriālās nodaļas* pārstāvjiem.